[{"text_idx": "#000003", "text": "To\u0303nis Lukas: see valitsus eestikeelsele koolile u\u0308lemineku ajas kokku ei lepi"}, {"text_idx": "#000005", "text": "Koalitsiooniko\u0303neluste lo\u0303pus, ta\u0308navu kevadel, paistis To\u0303nis Lukasele (Isamaa) esmalt haridusministri portfell. Ta loobus sellest, sest Keskerakonna vastuseis vo\u0303ttis vo\u0303imuliidult u\u0308ksmeele, et vene po\u0303hikoolid saaks viie aastaga viia eestikeelsele o\u0303ppele. Kultuuriministrina usub To\u0303nis Lukas endiselt oma plaani, sest ei kahtle \u2013 eesti kool Eestis la\u0308heb u\u0308le eesti keelele niikuinii. Kuid Lukas teab, et konkreetse ta\u0308rmini u\u0308tlemist praegune valitsus va\u0308ldib."}, {"text_idx": "#000006", "text": "Tegite 9. septembril Facebooki postituse, et meie vene koolides saaks viie aastaga minna u\u0308le eestikeelsele o\u0303ppele, eraldades vajalike kulude katmiseks va\u0308hemalt 30 miljonit lisaeurot aastas. U\u0308llatav."}, {"text_idx": "#000009", "text": "Tegelikult saavad ko\u0303ik aru, et see on vo\u0303imalik, loomulik, tegelikult mo\u0308o\u0308dapa\u0308a\u0308smatu ja po\u0303hikool muutub eestikeelseks varem vo\u0303i hiljem. Pealegi, venekeelsele po\u0303hikoolile pole aineo\u0303petajaid enam aastaid ette valmistatud, seega tiksub venekeelne po\u0303hikool niikuinii oma lo\u0303pu poole."}, {"text_idx": "#000010", "text": "On poliitiline ku\u0308simus, kui kiiresti ja kui prioriteetselt seda tahetakse lahendada. Praegu on erakondade u\u0308ldine teadmine, et asi tuleb a\u0308ra teha tugevam kui 10 aastat tagasi."}, {"text_idx": "#000012", "text": "Mina na\u0308en haridusministeeriumi pingutusi ja rahataotlusi selles suunas. Valitsuskabinetil on otsustada, kas teha prioriteetne rahaeraldus, mis minu hinnangul on minimaalselt 30 miljonit eurot aastas. Po\u0303hikulutused on seotud lisatasudega o\u0303petajatele, kes suudavad eesti keeles o\u0303petada ja oleksid valmis minema to\u0308o\u0308le teise piirkonda."}, {"text_idx": "#000013", "text": "Praegu, kahjuks, sellist massiivset lisarahastamist ei paista. Esimene prioriteet on meil teaduse rahastamine, kaitsekulud, lisaks klatime eelmiste valitsuste auke..."}, {"text_idx": "#000014", "text": "Praeguse valitsuse ajal, oleme ausad, ei lo\u0308o\u0308da maasse aastaarvu vaia, millal algab Eestis u\u0308leminek eestikeelsele koolile, alates lasteaedadest ja edasi po\u0303hikoolides. Sellist ta\u0308rminit see valitsus paika ei pane."}, {"text_idx": "#000015", "text": "Jah, ma arvan, et ta\u0308pset aastat... Praegu, ku\u0308llalt napilt pa\u0308rast valimisi, ei suuda valitsus kokku leppida, sest erinevad erakonnad la\u0308ksid [ma\u0308rtsikuistele parlamendivalimistele] erinevate suundadega ja Keskerakond tahab seda [eestikeelsele haridusele u\u0308leminekut] teha loomulikumal ja paindlikumal viisil, kui hirmutades konkreetsete ta\u0308htaegadega."}, {"text_idx": "#000016", "text": "Kuid au peaministrile ja haridusministrile, et nad on valmis tegutsema selle nimel, mida na\u0308itavad ka rahaeraldised lasteaedadele eesti keele o\u0303petajate saamiseks. Samuti on peaminister selgelt huvi tundnud, kui palju on vaja raha, et eesti keelele u\u0308le minna ka po\u0303hikoolis. Seda peetakse ku\u0308llalt loomulikuks, aga taktikad on erinevad."}, {"text_idx": "#000017", "text": "Ko\u0303rvalt vaadates tundub, et olnuks ku\u0308llalt turvaline, kui ka koalitsiooniparteid ha\u0308a\u0308letanuks ta\u0308na riigikogus Reformierakonna u\u0308helauselise ebama\u0308a\u0308rase algatuse poolt \"teha valitsusele ettepanek korraldada Eesti alus- ja koolihariduse muutmine u\u0308htseks ja eestikeelseks\"."}, {"text_idx": "#000018", "text": "Aga miks peaks valitsuskoalitsioon nu\u0308u\u0308d ha\u0308a\u0308letama Reformierakonna eelno\u0303u poolt, kui minu sama radikaalseid, aga veel konkreetsemaid ettepanekuid koalitsioon kevadel ei toetanud?"}, {"text_idx": "#000019", "text": "Ta\u0308htaega ei soovitud [selles koalitsioonis] panna, see on u\u0308ks kord juba la\u0308bi ka\u0308idud. Nu\u0308u\u0308dki ei tahetud sisse lasta sellist partnerit Reformierakonna na\u0308ol, kes ku\u0308ll ra\u0308a\u0308gib kaasa, aga ei vastuta millegi eest, sest need debatid on [praeguses koalitsioonis] sisemiselt juba la\u0308bi peetud."}, {"text_idx": "#000020", "text": "Koalitsiooniko\u0303neluste ajal \u2013 milline oli teie ettepanek Eesti kooli u\u0308leminekuks eestikeelseks kooliks?"}, {"text_idx": "#000021", "text": "Minu ettepanek oli viie aastaga see u\u0308leminek a\u0308ra teha. Aga valitsus peab tegema asju koos ja koosmeeles, paljudes asjades tuli teha kompromisse. Ko\u0303ik saavad aru, et u\u0308kskord see [vene koolide u\u0308leminek eestikeelsele o\u0303ppele] toimub niikuinii, selleks tuleb teha ettevalmistusi, mida tehakse va\u0308hem paraadlikult."}, {"text_idx": "#000022", "text": "Kuidas see viieaastane u\u0308leminek teie arvates va\u0308lja na\u0308eks?"}, {"text_idx": "#000023", "text": "Ko\u0303igepealt, kahe aasta jooksul toimuksid mano\u0308o\u0308vrid \u2013 mobiliseeritakse o\u0303petajad ja antakse ta\u0308iendkoolitust o\u0303petajatele, kes la\u0308heksid vene koolidesse o\u0303petama. Kolmanda aasta alguses toimuks u\u0308leminek [eestikeelsele o\u0303ppele] 1., 4. ja 7. klassis, ja\u0308rgmisel aastal liituksid 2., 5. ja 8. klass ning veel aasta edasi 3., 6. ja 9. klass. U\u0308leminek olekski toimunud. Gu\u0308mnaasiumis on see praeguseks omaks vo\u0303etud, seal on ja\u0308a\u0308nud vaid nn lo\u0303puto\u0308o\u0308d."}, {"text_idx": "#000024", "text": "Mis mulle aga praegu koalitsioonierakondade puhul meeldib, on see, et lepiti kokku eesti keele detailse arengukava koostamises [aastateks 2021-2035], mis oli vahepeal plaanist maha vo\u0303etud ja mis on palju laiem kui ainult po\u0303hikooli u\u0308leminek eestikeelseks. Nii et koalitsioon vaatab keelepoliitikat va\u0308ga to\u0303siselt ja mul on selle u\u0308le hea meel."}, {"text_idx": "#000025", "text": "Milline oleks teile ideaalne eesti kool: kas nii, et alles ja\u0308a\u0308ks praegune olukord kahe paralleelse koolisu\u0308steemiga, kuigi vene koolides toimuks eestikeelne o\u0303pe vo\u0303i kooso\u0303ppiv kool, mida Tartu U\u0308likooli prorektor Aune Valk nimetab eesti kooli avamiseks?"}, {"text_idx": "#000026", "text": "Juba praegu o\u0303pib ligi kolmandik vene kodukeelega noortest eestikeelsetes koolides. See u\u0308leminek \u2013 vanemate ja laste endi valik \u2013 on olnud sujuv, mis kindlasti ja\u0308tkub."}, {"text_idx": "#000027", "text": "Igal pool ei ole eestikeelne kool vo\u0303imeline vo\u0303tma ko\u0303iki naaberkooli lapsi u\u0308le, ja\u0308a\u0308des eesti kooliks. Seepa\u0308rast on protsess aeglane, aga ma ei pea ka o\u0303igeks, et paneme va\u0308gisi vene ja eesti lapsed segamini ning nimetame seda u\u0308htseks eesti kooliks. Pigem viime eesti keele vene kooli kui toome vene keele eesti kooli."}, {"text_idx": "#000029", "text": "O\u0303ppekava on koolidel ka praegu u\u0308ks, o\u0303ppekeele mo\u0303ttes on nad tulevikus u\u0308ks, sest eesti keel on igal pool o\u0303ppekeeleks. On ta\u0308iesti selge, et piirkondades, kus vene lapsed on enamuses, ja\u0308a\u0308vad nad ka koolides enamusse, kuid o\u0303pivad eesti keeles. Va\u0308gisi kokku panema kedagi ei hakata, kellestki ei tehta va\u0308gisi eestlast, ku\u0308ll aga o\u0303pivad nad tulevikus eesti keeles. See on paratamatu ja loomulik tulevik."}, {"text_idx": "#000030", "text": "Kuivo\u0303rd on vene pered nendeks muudatusteks valmis?"}, {"text_idx": "#000031", "text": "Paljud on. Ko\u0303lab ju sedagi, et mo\u0303nikord ei ole eestikeelsed koolid valmis nii paljude vene noorte vastu vo\u0303tmiseks. Seega on venekeelsed pered eestikeelseks o\u0303ppeks rohkem valmis kui praeguste vene koolide o\u0303petajad ja mo\u0303nede piirkondade poliitikud. Peame seda a\u0308ra kasutama, et suhtumine on positiivne ja Eesti kool la\u0308heb u\u0308le eesti keelele niikuinii."}, {"text_idx": "#000032", "text": "Rene Kundla: minister ei taju Ida-Virumaal toimuvat eesti koolide venestamist"}, {"text_idx": "#000033", "text": "Kaljulaid on pettunud, et koalitsioon pole veel haridust eestikeelseks teinud"}, {"text_idx": "#000035", "text": "Muusik Jana Levitina: kui sain aru, et oskan mo\u0303elda eesti keeles, oli see va\u0308ga hea tunne"}, {"text_idx": "#000036", "text": "Lukas sissera\u0308ndajatest: ehk on vaja luua keeleamet, et saaks korra majja"}, {"text_idx": "#000037", "text": "Mailis Reps haridusest: venekeelsed koolid ei kao"}, {"text_idx": "#000039", "text": "Koalitsioon tegi hariduseelno\u0303uga Reformierakonnale ninanipsu"}, {"text_idx": "#000040", "text": "Reformierakonna eesti kooli eelno\u0303u ei pruugi valitsusparteide toetust saada"}, {"text_idx": "#000041", "text": "Eesti kirjanduse pa\u0308eva algus Toompeal"}, {"text_idx": "#000043", "text": "Professor: oleme Eestis la\u0308inud nutiso\u0303ltuvuse hirmujuttudega liiale"}, {"text_idx": "#000051", "text": "Tarmu Tammerk: valimiste kajastamisest ERR-is"}, {"text_idx": "#000057", "text": "Selevko tegi iluuisutamise EM-il Eesti meeste ko\u0303igi aegade parima tulemuse"}, {"text_idx": "#000058", "text": "Analu\u0308u\u0308tik: Kreml usub, et saab Vene rahva apaatia najal so\u0303da ja\u0308tkata"}, {"text_idx": "#000059", "text": "Iisraelis hukkus terroriru\u0308nnakus su\u0308nagoogile seitse inimest"}, {"text_idx": "#000060", "text": "Bloomberg: Venemaa valmistub suurpealetungiks veebruaris vo\u0303i ma\u0308rtsis"}, {"text_idx": "#000061", "text": "Petr Pavel vo\u0303itis Ts\u030cehhi presidendivalimised"}, {"text_idx": "#000064", "text": "Poole sajandiga vo\u0303ivad kaduda kohanimedest pea pooled"}, {"text_idx": "#000066", "text": "Intervjuu: sootundlikus linnas puuduvad roosad ko\u0303nniteed"}, {"text_idx": "#000067", "text": "Otseu\u0308lekanne kell 19: MUBA-s selguvad arhitektuuripreemiate laureaadid"}, {"text_idx": "#000068", "text": "Kunstnik Epp Margna paneb regilaulud lo\u0303uendile"}, {"text_idx": "#000070", "text": "Piltuudis: loomaaia va\u0308rske asukas Makalu pa\u0308a\u0308ses esimest korda ku\u0308lastajate ette"}, {"text_idx": "#000074", "text": "Ornitoloogiau\u0308hing kutsub aias askeldavaid linde vaatlema"}, {"text_idx": "#000075", "text": "Eesti tahab va\u0308ltida Euroopa u\u0308histuru killustumist"}, {"text_idx": "#000079", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}]